Euforia din jurul mașinilor electrice s-a stins. Producătorii auto își modifică strategiile create în urmă cu doar câțiva ani
Industria auto s-a aflat în ultimii ani într-o adevărată euforie a mașinilor electrice. Producătorii de automobile au prezentat previziuni optimiste cu privire la vânzările de mașini electrice și anunțau ținte ambițioase de creștere. În același timp, investitorii de pe burse au sporit valoarea de piață a constructorilor auto, fie ei tradiționali sau startup-uri, bazându-se pe viziunea acestora cu privire la viitorul vehiculelor electrice.